**Obchodná verejná súťaž**

**Výzva na podávanie návrhov na uzavretie zmluvy**

|  |
| --- |
| **podľa § 281 - 288 zákona č. 513/1991 Zb. Obchodného zákonníka**  **v znení neskorších predpisov** |

**I.    Vyhlasovateľ**

Názov:                        **Dopravný podnik mesta Žiliny s.r.o.**Sídlo:                          Kvačalova 2, 011 40 Žilina  
Obchodný register : Okresný súd Žilina, Oddiel: Sro, Vložka číslo: 3510/L

Zastúpený: Ing. Ján Barienčík, PhD., konateľ

IČO: 36 007 099  
IČ DPH:                     SK 2020447583

DIČ: 2020447583

IBAN: SK1909000000005035044524

SWIFT: GIBASKBX

Kontaktná osoba:       Ing. Peter Ďurkovský, oddelenie verejného obstarávania  
Tel:                             +421 415660168  
E-mail:                        [peter.durkovsky@dpmz.sk](mailto:peter.durkovsky@dpmz.sk)

Identifikácia vyhlasovateľa: Dopravný podnik mesta Žiliny s.r.o. je podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov obstarávateľ podľa § 9 ods. 1 písm. a), ktorý vykonáva vybrané činnosti ustanovené v § 9 ods. 6 a 7 cit. zákona.

(ďalej len „vyhlasovateľ")

**vyhlasuje obchodnú verejnú súťaž (ďalej len „súťaž") na predkladanie návrhov na uzatvorenie zmluvy, ktorej predmetom je:**

**„Doplnenie komponentov na validáciu cestovných dokladov a systému bezhotovostného predaja“**

**II. Vymedzenie predmetu požadovaného záväzku - predmet súťaže**

Predmetom vyhlásenej súťaže je dodávka tovaru, pod ktorou sa rozumie doplnenie komponentov na validáciu cestovných dokladov a systému bezhotovostného predaja.

Spoločný slovník obstarávania (kód CPV):

30210000-4 Stroje na spracovanie údajov (hardvér)

48000000-8 Softvérové balíky a informačné systémy

30123100-8 Stroje na overovanie platnosti lístkov

Predpokladaná hodnota predmetu súťaže spolu: 377 876,66 EUR bez DPH

Financovanie predmetu súťaže a použitý postup obstarávania:

Obstarávaný predmet súťaže bude financovaný z vlastných finančných prostriedkov obstarávateľa, t.j. vyhlasovateľa súťaže (verejný obstarávateľ neposkytne obstarávateľovi finančné prostriedky na dodanie predmetu tohto obstarávania).

Vzhľadom na výšku predpokladanej hodnoty súťaže resp. zákazky, toto obstarávanie nie je nadlimitnou zákazkou v zmysle zákona 343/2015 Z. z. (viď aktuálny finančný limit pre nadlimitnú zákazku platný pre obstarávateľa).

Obstarávateľ realizuje toto obstarávanie v zmysle interných predpisov postupom obchodnej verejnej súťaže podľa § 281 – 288 zákona č. 513/1991 Zb. (Obchodný zákonník v znení neskorších predpisov).

Táto Výzva aj s prílohami je zverejnená v deň vyhlásenia súťaže na webovom sídle vyhlasovateľa: <http://www.dpmz.sk/obchodne-verejne-sutaze/>

Dodaním obstarávaného tovaru, jeho inštaláciou a uvedením do prevádzky bude v Dopravnom podniku mesta Žiliny s.r.o. realizovaná modernizácia vozidlového tarifného systému, technického vybavenia serverovne a zavedenie internetového predaja cestovných lístkov vrátane modernizácie terminálov pre obsluhu čipových kariet.

**Opis a špecifikácia obstarávaných tovarov, ktoré sú predmetom vyhlásenej súťaže:**

Modernizáciu technického vybavenia MHD v Žiline tvoria vzájomne technicky a technologicky previazané prvky potrebné na funkčnú a stabilnú implementáciu internetového predaja cestovných lístkov pre verejnosť. Predmetné technické vybavenie tvorí ucelený komplex, ktorý je rozdelený do nasledovných štyroch častí:

1. označovače s príslušenstvom,
2. modernizácia technického vybavenia serverovne,
3. internetový predaj cestovných lístkov,
4. terminály pre bezkontaktné karty.

***Poznámka vyhlasovateľa súťaže*:** Zoznam tovarov, ktoré sú predmetom vyhlásenej súťaže, je uvedený v tabuľkovom formáte ako Príloha č. 1 (Cenník tovarov) a opísaný/špecifikovaný v texte nižšie. Navrhovateľ, ktorý sa zapojí do predmetnej súťaže, je povinný uviesť v Prílohe č. 1 ceny ku všetkým položkám/tovarom, t.j. *predkladá návrh ceny a zmluvy na celý predmet súťaže*, ktorý zahŕňa vyššie uvedené štyri funkčné celky.

Variantné riešenia sa v tejto súťaži neuplatňujú a nebude sa ne prihliadať, pokiaľ budú predložené.

Vyhlasovateľ súťaže neposkytuje zálohy, resp. preddavkové platby úspešnému navrhovateľovi pred realizovaním dodávky tovaru.

**1. OZNAČOVAČE S PRÍSLUŠENSTVOM**

**Položka č. 1 Označovače s príslušenstvom (1 kpl)**

* *Označovače cestovných lístkov (105 ks)*

V každom vozidle budú nahradené existujúce označovače novými, spĺňajúcimi štandardy uvedené v odseku nižšie a to zvlášť v pomere pre sólo vozidlo a článkové vozidlo.

Označovače cestovných lístkov musia spĺňať nasledovné parametre:

* podpora čítania a zapisovania dát z/do čipových kariet Mifare Classic, Mifare DESfire,
* mechanické označovanie (znehodnocovanie) papierových cestovných lístkov so šírkou 35 mm prostredníctvom ihličkovej tlačiarne s možnosťou prispôsobenia tlače: grafická tlač alebo znaky z tlačovej sady a to najmenej 16 znakov s mechanickým poškodením (napr. predierkovaním) jednorazového lístka,
* možnosť rozšírenia štrbiny pre papierové cestovné lístky až do šírky 55 mm,
* možnosť aktivovania elektronického predplatného cestovného lístka na čipovej karte kúpeného prostredníctvom e-shop-u (kontaktnou aj bezkontaktnou formou),
* farebný LCD displej s uhlopriečkou min. 5,5",
* hustota bodov min. 130 PPI,
* kapacitná alebo infračervená dotyková technológia ovládania LCD,
* v bežnej prevádzke musí displej zobrazovať čas, dátum, číslo linky, číslo   
  zastávky a názov zastávky,
* akustická signalizácia pri odbavení cestujúceho,
* komunikačné pripojenie: ethernet (LAN),
* počet modulov SAM: min. 2,
* komunikácia so súčasným palubným počítačom,
* prevedenie antivandal,
* maximálne rozmery označovača: 380 x 170 x 120 mm,
* štandard stupňa krytia ochrany min. IP20,
* minimálny rozsah pracovnej teploty: -20 °C až +50 °C,
* maximálna spotreba: 150 W,
* farebné riešenie konštrukcie označovača bude predmetom dohody medzi úspešným navrhovateľom a vyhlasovateľom súťaže,
* dodávka vrátane montáže.

Každý z označovačov musí byť konštrukčne a technicky vyhotovený tak, aby bolo možné do neho implementovať terminály pre platbu platobnou kartou.

Zároveň treba dodržať podmienku, že predmetný terminál pre platbu platobnou kartou musí byť prístupný z prednej časti označovača a graficky označený.

Všetky označovače cestovných lístkov musia byť zapojené do internej vozidlovej siete a musia komunikovať s predmetným inštalovaným palubným počítačom. Každý inštalovaný označovač musí byť naprogramovaný tak, aby dokázal spracovávať úlohy podľa aktuálnej tarify mestskej hromadnej dopravy v Žiline.

Bližšia identifikácia inštalácie označovačov cestovných lístkov podľa druhu vozidiel resp. skladby vozidlového parku je uvedená v Prílohe č. 3 Výzvy.

Súčasťou dodávky označovačov cestovných lístkov musia byť všetky montážne, inštalačné a inicializačné práce vrátane kabeláže a EÚ vyhlásenia o zhode.

* *Switch (prepínač)*

Na zabezpečenie plne funkčnej komunikácie medzi palubným počítačom a súborov označovačov cestovných lístkov musí byť každý jeden kus tohto technického prvku pripojený do vozidlovej komunikačnej siete. Na to sa využijú prepínače (tzv. switch-e), pričom počet portov, ako aj samotný počet prepínačov je predmetom návrhu dodávateľa. Ako podklad pre rozhodovanie bude slúžiť tabuľka v Prílohe č. 3 Výzvy definujúca skladbu vozidiel s podrobným rozpisom použitých prvkov v danom type autobusu alebo trolejbusu.

Minimálne technické požiadavky na prepínače:

* typ portu: M12 D-coding,
* rýchlosť prenosu dát: 100 Mbit/s alebo 1 Gbit/s,
* štandard stupňa krytia ochrany: min. IP40,
* rozsah pracovnej teploty: -20 °C až + 70°C.

Súčasťou dodávky prepínačov musia byť všetky súvisiace montážne, inštalačné a konfiguračné práce vrátane kompletnej kabeláže potrebnej na uvedenie vozidlového systému do funkčnej prevádzky.

**2. MODERNIZÁCIA TECHNICKÉHO VYBAVENIA SERVEROVNE**

**Položka č. 2 Hlavný server (1 kpl)**

Servery zabezpečujúce chod internetového predaja cestovných lístkov musia spĺňať definované štandardy, aby poskytovali dostatočný výkon, spoľahlivosť a stabilitu.

* *Hlavný server (2 ks):*

Minimálne požiadavky hlavného servera:

* montovateľný do 19“ rack skrine s max. výškou 2U,
* typ procesora CPU: serverový, určený pre nepretržitú prevádzku 24/7/365,
* výkon procesora CPU: min. 14 500 bodov podľa výsledkov benchmarku   
   <http://www.cpubenchmark.net>,
* počet fyzických jadier procesora CPU: min. 10,
* počet inštalovaných procesorov CPU: min. 2,
* veľkosť a typ operačnej pamäte RAM: min. 64 GB s registrovaním chýb   
   (ECC), DDR4,
* sieťová karta LAN (RJ45): min. 2x 10 Gb/s; 2x manažment 10/100/1000TX;   
   2x SAS;
* počet interných diskových pozícií: min. 8x hotplug 2,5" HDD, dualport HDD,
* počet, veľkosť a typ diskov\*\*: min. 2x 300 GB, 10 000 ot/min., 2,5" HDD,
* RAID podpora: 0/1/1+0/5 SATA,
* ventilátory,
* počet hlavných napájacích zdrojov: 2, redundantne,
* dĺžka a typ záruky/servisná podpora: min. 3 roky, NBD - oprava priamo na   
   mieste max. nasledujúci pracovný deň,
* technická podpora: min. 3 roky.

**\*\*** *Pevný**disk HDD je nutné použiť z dôvodu vysokých nárokov kladených na spoľahlivosť resp. možnosť obnovy dát pri jeho poruche alebo havárii. Z technologického hľadiska disk SSD túto požiadavku nespĺňa, a preto nemôže slúžiť ako jeho ekvivalent.*

* *Zálohovací softvér (1 ks)*

Súčasťou dodania hlavného servera musí byť licencovaný zálohovací softvér *Veem   
 Backup and Replication Enterprise for Microsoft*, prípadne jeho ekvivalent. Predmetný softvérový balík bude slúžiť na zálohu, obnovu a replikáciu dát pre dva fyzické servery.

Súčasťou dodávky hlavného servera musia byť všetky súvisiace montážne, inštalačné, inicializačné a konfiguračné práce SW a HW vrátane kompletnej kabeláže potrebnej na uvedenie systému do funkčnej prevádzky.

**Položka č. 3 Diskové úložisko vrátane stojanového rozvádzača (RACK) (1 kpl)**

* *Diskové úložisko (1 ks)*
* prevedenie: modulárne diskové pole s príslušenstvom na inštaláciu do 19"   
   RACK-u - technologického stojanu,
* radiče diskového poľa: min. 2 aktív/aktív,
* podporované typy diskov: SSD - SAS, NL SAS (SATA),
* požadované typy diskov: min. 12x 900 GB 10 000 RPM, SAS,
* možnosť rozšírenia počtu diskov: min. 12,
* podporované typy RAID: 0, 1, 5, 6,
* počet komunikačných portov typu FC s minimálnou priepustnosťou 8 Gb/s pre   
   pripojenie serverov (SAN): celkom 8; 4 porty na každý radič diskového poľa,
* podpora iSCSI,
* požadovaný počet zväzkov: min. 256,
* podpora veľkých zväzkov: áno, až do 16 TB,
* počet redundantne pripojených serverov cez SAN: min. 16,
* vyrovnávacia pamäť (cache): min. 8 GB,
* možnosť mixovania SSD, SAS a NL SAS (SATA) diskov v rámci jedného   
   zariadenia,
* podpora operačných systémov: Microsoft Windows 2016, 2019 Red Hat   
   Linux, SuSE Linux, VMware,
* dĺžka a typ záruky: min. 3 roky, NBD - oprava priamo na mieste max.   
   nasledujúci pracovný deň,
* dohľad servisného centra Vzdialený dohľad výrobcom diskového poľa.

Súčasťou diskového úložiska musia byť licencie softvéru na správu a monitoring diskového poľa na neobmedzenú dodanú kapacitu.

* *Stojanový rozvádzač (RACK) (1 ks)*

*S*tojanový rozvádzač musí spĺňať nasledovné minimálne požiadavky:

* veľkosť stojanového rozvádzača: 19“, 42 U,
* hĺbka stojanového rozvádzača: min. 1000 mm,
* min. 2 páry posuvných vertikálnych 19" líšt,
* predné dvere s bezpečnostným sklom a pákovou zámkou,
* odnímateľný zadný panel,
* odnímateľné uzamykateľné bočnice,
* počet nastaviteľných nôh: min. 4,
* hmotnostné zaťaženie: min. 300 kg.

Súčasťou dodávky diskového úložiska spolu so zálohovacím softvérom a stojanovým rozvádzačom musia byť všetky súvisiace montážne, inštalačné, inicializačné a konfiguračné práce SW a HW vrátane kompletnej kabeláže potrebnej na uvedenie systému do funkčnej prevádzky.

**Položka č. 4 Sieťové úložisko NAS (1 ks)**

Sieťové úložisko NAD musí spĺňať nasledovné minimálne požiadavky:

* prevedenie 19" RACK , max. výška 2U,
* počet pozícií pre HDD: min. 12x 3,5" SAS, SATA HDD (min. 32 TB); min. 4x SFF (neosadené),
* osadené pozície\*\*: min. 8x 4 TB 12G 7200 RPM; LFF MDL SAS HDD; min. 2x SFF 120 GB SSD, osadené, s predinštalovaným operačným systémom,
* počet jadier procesora: min. 4,
* veľkosť operačnej pamäte RAM: min. 16 GB,
* sieťová karta LAN (RJ45): min. 2x 10 Gb/s, 4x 1 Gb/s,
* podpora RAID: 1, 10, 6, 60,
* redundantný zdroj,
* dĺžka a typ záruky: min. 3 roky, NBD - oprava priamo na mieste max. nasledujúci pracovný deň.

**\*\*** *Pevný**disk HDD je nutné použiť z dôvodu vysokých nárokov kladených na spoľahlivosť resp. možnosť obnovy dát pri jeho poruche alebo havárii. Z technologického hľadiska disk SSD túto požiadavku nespĺňa, a preto nemôže slúžiť ako jeho ekvivalent.*

Samotné sieťové úložisko musí disponovať už predinštalovaným operačným systémom a taktiež musí byť vybavené licencovaným softvérovým balíkom *Veeam Backup and Replication Enterprise for Microsoft*, prípadne jeho ekvivalentom, slúžiacim na zálohu, obnovu a replikáciu dát pre jedno diskové sieťové úložisko.

Súčasťou dodávky sieťového diskového úložiska NAS, spolu so zálohovacím softvérom, musia byť všetky súvisiace montážne, inštalačné, inicializačné a konfiguračné práce SW a HW vrátane kompletnej kabeláže potrebnej na uvedenie systému do funkčnej prevádzky.

**Položka č. 5 Záložný zdroj UPS pre server (2 ks)**

Záložné zdroje UPS pre server musia spĺňať nasledovné minimálne požiadavky:

* výstupný výkon: min. 4500 W / 5000 VA,
* výstupné napätie: 230 V,
* skreslenie výstupného napätia: menej ako 2%,
* výstupná frekvencia: 50 Hz +/- 3 Hz,
* interný bypass (automatický i manuálny),
* vstupné napätie: 230 V,
* vstupná frekvencia: 40 - 70 Hz (autodetekcia),
* web/SNMP manažment,
* manažment rozhrania: RJ-45 10/100 Base-T; RJ-45 Serial; Smart-Slot, USB,
* ovládací panel: multifunkčný LCD,
* montovateľný do RACK-u; max. výška: 3U.

Súčasťou dodávky záložného zdroja UPS musia byť všetky súvisiace montážne, inštalačné, inicializačné a konfiguračné práce potrebné na uvedenie systému do funkčnej prevádzky.

**Položka č. 6 Sieťový prepínač (2 ks)**

Na komplexné zabezpečenie dátovej komunikácie medzi servermi, dátovými úložiskami a klientmi je potrebné vybaviť sieťovú topológiu sieťovým prepínačom s týmito minimálnymi technickými parametrami:

* manažovateľný prepínač s L3 funkcionalitou, veľkosť 1 RU,
* napájací zdroj do napájacej siete: 230 V / 50 Hz, interný,
* min. 12x 10 Gb/s + 12x SFP + a1 x GE OOB manažment,
* prepínacia kapacita: min. 300 Gb/s full duplex,
* podpora: min. 64 000 MAC adries,
* požadovaná podpora Layer 2 protokolov: STP/MSTP/RSTP/QoS,
* podpora lokálneho aj vzdialeného zrkadlenia dátových tokov,
* požadovaná podpora protokolov: SNMP1, RMON1, RMON2, RMON3, RMON9, Telnet, SNMP3, SNMP2c, HTTP, HTTPS, SSH, CLI,
* možnosť definovať rôzne úrovne prístupu z hľadiska manažmentových funkcií na zariadenia.

Súčasťou dodávky sieťového prepínača musia byť súvisiace montážne, inštalačné, inicializačné a konfiguračné práce SW a HW vrátane kompletnej kabeláže potrebnej na uvedenie systému do funkčnej prevádzky.

**Položka č. 7 Serverový softvérový balík (1 ks)**

Prevádzkovanie hlavného servera resp. jeho administrácia a správa sú podmienené   
 softvérovou výbavou, ktorá musí byť naň nainštalovaná a to konkrétne:

* databáza s licenciou IBM DB2 Workgroup Server Edition Processor Value Unit so servisnou podporou min. 12 mesiacov *alebo plne funkčný a kompatibilný ekvivalent,*
* serverový softvér Microsoft Windows Server Standard Core 2019 s licenciou pre 2 fyzické procesory a pre 4 virtuálne servery so vzdialenou správou; *alebo plne funkčný a kompatibilný ekvivalent,*
* licencia pre min. 25 užívateľov MON NL Microsoft Windows Server CAL 2019 *alebo plne funkčný a kompatibilný ekvivalent,*
* licencia pre min. 25 užívateľov MOL NL MS Windows Remote Desktop Services CAL 2019 Sngl User CAL (Terminal Services) *alebo plne funkčný a kompatibilný ekvivalent bez obmedzenia oprávnených užívateľov webovej strany,*
* Windows Server verzie WEB Edition MOL NL MS Windows Server ExtrnConn 2019 Sngl plne *alebo* *funkčný a kompatibilný ekvivalent bez obmedzenia oprávnených užívateľov webovej strany.*

Súčasťou dodávky serverového softvérového balíka musia byť všetky súvisiace inštalačné, inicializačné a konfiguračné práce na správne uvedenie systému do funkčnej prevádzky.

**3. INTERNETOVÝ PREDAJ CESTOVNÝCH LÍSTKOV**

**Položka č. 8 Internetový predaj cestovných lístkov (1 ks)**

Internetový predaj predplatených (elektronických) cestovných lístkov musí byť postavený na báze kompletného servisu pre cestujúceho bez nutnosti fyzickej návštevy predajného miesta DPMŽ. V praxi to znamená, že cestujúci si vybaví všetky potrebné úkony prostredníctvom webového portálu. Tým spôsobom bude pre cestujúceho zabezpečený vysoký komfort, pohodlie, časová voľnosť a efektívnosť nákupu cestovného dokladu. V konečnom dôsledku sa tak eliminuje počet cestujúcich, ktorých na vybavenie predplatného cestovného lístka odrádzala nutnosť osobnej návštevy predajného miesta tzn. zvýši sa podiel cestujúcich využívajúcich predplatné (elektronické) cestovné lístky.

**Vytvorenie elektronického obchodu (e-shopu)**

Základným prvkom predaja predplatného cestovného lístka prostredníctvom zabezpečeného webového portálu dopravného podniku je zriadenie elektronického obchodu (e-shopu) na oficiálnej webovej stránke (doméne) [www.dpmz.sk](http://www.dpmz.sk). resp.   
 na vopred vzájomne dohodnutej subdoméne.

Všetky funkcie e-shopu musia byť k dispozícií 24 hodín denne každý deň v roku tzn. jeho prevádzka nesmie byť časovo obmedzená s výnimkou vopred ohlásených technických prestávok.

Vytvorenie elektronického obchodu (e-shopu) predstavuje nákup softvéru umožňujúceho bezpečné dobíjanie elektronických kariet prostredníctvom vyhradenej internetovej stránky spolu s potrebnými prvkami infraštruktúry.

Minimálne softvérové požiadavky:

* všetky potrebné aktualizácie zabezpečujúce kompatibilitu a funkčné prepojenie s aktuálne používaným systémom predaja elektronických cestovných lístkov a to vrátane všetkých programovacích úkonov vyplývajúcich z priamych požiadaviek na samotnú funkcionalitu systému,
* vytvorenie zabezpečenej internetovej stránky (webového portálu) pre elektronický nákup predplatných cestovných lístkov cez internet,
* integrácia softvérovej predprípravy pre zabezpečenie (realizáciu) elektronických platieb rôznych platobných metód,
* integrácia systémovej kompatibility, komunikácie a spracovania dát získaných zo súčasných palubných počítačov,
* integrácia systémovej kompatibility, komunikácie a spracovania dát získaných z aktuálne používaných označovačov cestovných lístkov,
* integrácia systémovej kompatibility, komunikácie a spracovania dát získaných z označovačov obstarávaných prostredníctvom tejto obchodnej verejnej súťaže.

Softvér musí byť navrhnutý tak, aby spĺňal status elektronického obchodu zameraného na predaj predplatných cestovných lístkov. Z toho dôvodu je nutné, aby mal v sebe implementované nasledovné funkcie:

* elektronická registrácia existujúceho zákazníka (cestujúceho) s čipovou kartou Dopravného podniku mesta Žiliny s.r.o.,
* elektronická registrácia nového zákazníka (cestujúceho) bez čipovej karty Dopravného podniku mesta Žiliny s.r.o.,
* elektronický nákup predplatného cestovného lístka,
* možnosť prezerania histórie nákupov,
* komplexná elektronická personifikácia čipovej karty Dopravného podniku mesta Žiliny s.r.o.,
* kontrola platnosti a zostatku ciest na predplatnom cestovnom lístku.

Navrhnutý softvér elektronického predaja predplatných cestovných lístkov musí byť prevádzkovaný na webovom portáli so zabezpečeným prístupom pomocou bezpečných autorizačných mechanizmov platných počas trvania tejto verejnej obchodnej súťaže.

Súčasťou dodania internetového predaja cestovných lístkov bude aj vytvorenie databázy zo súčasných zákazníkov (cestujúcich) a to so všetkými potrebnými parametrami pre správne fungovanie elektronického predaja.

Pripojenie zákazníkov (cestujúcich) k webovému portálu musí spĺňať všetky bezpečnostné a autorizačné štandardy týkajúce sa elektronického obchodu, platné v čase trvania tejto verejnej obchodnej súťaže.

Webový portál musí umožňovať odosielanie pripomienok alebo sťažností na nesprávnu funkčnosť elektronického predaja prostredníctvom elektronického formulára.

Súčasťou softvéru pre internetový predaj cestovných lístkov musí byť možnosť vystavenia elektronickej faktúry (daňového dokladu) na základe relevantných údajov od cestujúceho.

Webový portál musí byť v súlade s platnými zákonmi o ochrane osobných údajov a s príslušnými predpismi.

Pri registrácii musí byť od cestujúceho vyžadovaný súhlas so spracovaním osobných údajov pre tento účel.

Dodávateľ poskytne objednávateľovi softvér na správu resp. administrátorské rozhranie celej webovej lokality s príslušným systémom spravujúcim používateľské účty vrátane povolení na sledovanie a kontrolu systémových záznamov (chyby, upozornenia, operácie používateľa).

Grafický dizajn webového portálu, vrátane podrobného rozsahu funkcií, si objednávateľ s dodávateľom dohodne počas realizácie predmetu objednávky.

Pre plnohodnotné zabezpečenie využitia softvéru na elektronický predaj predplatných cestovných lístkov poskytne dodávateľ objednávateľovi všetky potrebné softvérové ​​ licencie a to bez obmedzenia počtu užívateľov alebo účtov.

**Princíp nákupu predplatného cestovného lístka (ePCL) – registrácia cestujúceho**

Elektronický nákup predplatného cestovného lístka musí byť prístupný na kartu vydanú DPMŽ. Predmetnú čipovú kartu je možné si vybaviť osobne na predajnom mieste alebo prostredníctvom elektronického obchodu, ktorý musí disponovať touto funkciou.

V zásade musia existovať minimálne dve možnosti registrácie cestujúceho do elektronického portálu slúžiaceho na elektronický nákup predplatného cestovného lístka:

* 1. *Registrácia s čipovou kartou (existujúci zákazník)*

Základným a nutným prvkom elektronického obchodu (e-shopu) je povinná registrácia cestujúceho (klienta). V prípade, že cestujúci už vlastní čipovú kartu bude registrácia prebiehať na základe vstupných parametrov a to konkrétne čísla čipovej karty, ktoré je fyzicky vyrazené na karte, e-mailovej adresy a hesla, ktoré si určí cestujúci.

Registrácia musí obsahovať overovací protokol, pričom o korektnej registrácií musí byť cestujúci informovaný formou e-mailu. V predmetnom e-maily musí byť uvedený názov konta a heslo.

Po absolvovaní tohto postupu bude sprístupnený nákup predplatného cestovného lístka.

*2.**Registrácia bez čipovej karty (nový zákazník)*

V prípade, že cestujúci ešte nie je vlastníkom čipovej karty vydanej DPMŽ resp. predplatného cestovného lístka, bude mu umožnené vykonať registráciu iba na základe zadania e-mail-ovej adresy a hesla.

Registrácia musí obsahovať overovací protokol, pričom o korektnej registrácii musí byť cestujúci informovaný formou e-mailu. V predmetnom e-maily musí byť uvedený názov konta a heslo.

Samotný nákup predplatného cestovného lístka je logicky podmienený vlastníctvom čipovej karty, ktorú vydáva výhradne DPMŽ. Pre cestujúcich, ktorí sú registrovaní, ale ešte nevlastnia predmetnú čipovú kartu musí byť integrovaná možnosť vytvorenia diaľkovej objednávky na dodanie čipovej karty. Čipovú kartu si bude možné objednať prostredníctvom elektronického objednávkového formulára a to po jeho vyplnení resp. splnení potrebných náležitostí:

1. e-mailová adresa,
2. meno,
3. priezvisko,
4. ulica a číslo domu,
5. mesto,
6. PSČ,
7. e-mail,
8. mobilné telefónne číslo,
9. dátum narodenia,
10. vloženie fotografie vo formáte .jpg,
11. voľba spôsobu doručenia,
12. voľba druhu platby (nutné doplniť možnosť elektronickej platby   
     prostredníctvom internetu),
13. textová poznámka,
14. iné textové odkazy (poznámky DPMŽ, súhlas s podmienkami nákupu apod).

Správnosť vytvorenia objednávky musí byť potvrdená overovacím protokolom odoslaným na registračný e-mail cestujúceho.

**Elektronický predaj predplatného cestovného lístka**

Elektronický predaj musí obsahovať možnosť výberu typu a druhu predplatného cestovného lístka, ako aj funkciu výberu dňa začatia platnosti elektronického predplatného cestovného lístka vrátane určenia rozsahu jeho platnosti.

Elektronický predaj cestovných lístkov musí byť nakonfigurovaný na aktuálne podmienky DPMŽ resp. na aktuálne platnú tarifu.

Všetky uvedené funkcie nákupu ePCL musí byť možné konfigurovať a upraviť v administrátorskom rozhraní.

Do systému ePCL musí byť implementovaný modul histórie objednávok, kde si môže cestujúci skontrolovať všetky svoje transakcie a kúpené elektronické cestovné lístky.

Systém predaja elektronických cestovných predplatných lístkov automaticky vygeneruje daňový doklad.

**Elektronické platby za nákup predplatného cestovného lístka**

Softvér musí obsahovať predprípravu pre elektronické platby prostredníctvom   
 on-line platobných služieb za nákup predplatného cestovného lístka (min. prostredníctvom debetných kariet VISA, Maestro, VISA Electron a MasterCard apod.), prostredníctvom platobných brán vybraných bankových inštitúcií, ako aj prostredníctvom bankového prevodu finančných prostriedkov.

Po uskutočnení finančnej úhrady za predplatný cestovný lístok musí byť cestujúcemu potvrdená transakcia prostredníctvom e-mailovej notifikácie.

Samotný proces integrácie platobnej technológie nie je súčasťou týchto súťažných podmienok a objednávateľ ich budeš riešiť samostatne mimo tejto obchodnej verejnej súťaže.

Dodávateľ softvéru elektronického predaja cestovných lístkov sa však zaväzuje poskytnúť súčinnosť prevádzkovateľovi elektronických platieb pri integrácii platobných metód do predmetného webového portálu elektronického obchodu predaja predplatných cestovných lístkov.

**Validácia predplatného cestovného lístka**

Zápis kúpeného a zaplateného elektronického cestovného lístka do pamäte čipovej karty sa bude môcť vykonať priamo vo vozidle prostredníctvom odbavovacieho terminálu (označovača na to určeného) alebo na predajnom mieste DPMŽ. A to buď bezkontaktnou formou (priložením čipovej karty k označovaču) alebo kontaktnou formou (zasunutím karty do štrbiny označovača).

Databáza nákupov kupónov prostredníctvom elektronického obchodu musí byť prepojená s pracovnou stanicou na predajných miestach DMPŽ, ako aj s palubnými počítačmi vozidiel MHD resp. s označovačmi (terminálmi) cestovných lístkov.

Validácia karty vo vozidle musí byť dostupná najneskôr 2 hodiny po uskutočnení platby od cestujúceho tzn. najneskôr do 2 hodín musí byť informácia o nákupe dostupná   
v označovačoch vozidla s možnosťou následnej validácie.

Cieľom dodania internetového predaja cestovných lístkov musí byť funkčný elektronický obchod nakonfigurovaný a nastavený na prevádzkové a tarifné podmienky DPMŽ s implementovanou predprípravou pre integráciou elektronických platobných metód.

Súčasťou dodania (zavedenia) internetového predaja cestovných lístkov musí byť   
technická a servisná podpora od dodávateľa a to minimálne 36 mesiacov od dátumu prevzatia.

**4. TERMINÁLY PRE BEZKONTAKTNÉ KARTY**

**Položka č. 9 Obslužné terminály pre bezkontaktné čipové karty (8 ks)**

Na prevádzkovanie bezkontaktných čipových kariet je potrebné vybaviť obslužné miesta a kontaktné miesta terminálmi na správu predmetných čipových kariet.

Obslužný terminál musí spĺňať nasledovné minimálne technické parametre:

* umožniť správu dát (údajov) bezkontaktných čipových kariet typu Mifare Classic a Mifare DESfire,
* umožniť zapisovanie dát a čítanie dát z bezkontaktných čipových kariet typu Mifare Classic a Mifare DESfire.

Obslužný terminál pre bezkontaktné čipové karty musí byť vybavený komunikačným rozhraním RS-232 a USB.

Minimálny rozsah pracovnej teploty je -20 °C až +55 °C.

Súčasťou dodávky obslužných terminálov pre bezkontaktné čipové karty musia byť všetky súvisiace konfiguračné práce potrebné na uvedenie systému do funkčnej prevádzky v súlade s tarifnými podmienkami DPMŽ vrátane EÚ vyhlásenia o zhode.

**Položka č. 10 Terminály pre platobné karty (115 ks)**

Platobné terminály musia byť kompatibilné a zároveň fyzicky integrované do súčasne obstarávaných označovačov, ako aj do súčasne prevádzkovaných označovačov vo vozidlách Dopravného podniku mesta Žiliny s.r.o. Z toho dôvodu musí terminál pre platobné karty spĺňať maximálny rozmer 65 x 75 x 25 mm.

Celkový počet terminálov inštalovaných do označovačov sa odvíja od typu vozidla.

Konkrétne, pri sólo vozidle sa uvažuje s jedným označovačom vybaveným terminálom s možnosťou platby platobnou kartou a do kĺbového vozidla budú inštalované dva kusy terminálov.

Z uvedeného vyplýva, že 38 terminálov bude inštalovaných do označovačov, ktoré sú predmetom tejto súťaže a zvyšných 77 terminálov je potrebných inštalovať do súčasne prevádzkovaných označovačov, ktoré sú súčasťou tarifno-informačného systému Dopravného podniku mesta Žiliny s.r.o.

Alternatívna možnosť doplnenia resp. dodania 77 ks nových označovačov s integrovaným terminálom je akceptovaná.

Všetky terminály musia podporovať čítanie a zapisovanie do bezkontaktných kariet typu Mifare Classic a Mifare DESfire. Zároveň musia akceptovať a validovať platby za nákup cestovných lístkov bezkontaktnými platobnými kartami od spoločnosti MasterCard a VISA, ako aj platby prostredníctvom mobilných zariadení s technológiou NFC. Každý terminál musí obsahovať minimálne 2 sloty pre moduly SAM alebo musí komunikovať cez rozhranie USB so slotmi pre SAM moduly v označovači cestovných lístkov.

V súčinnosti s fyzickou inštaláciou terminálu do označovača cestovného lístka musí byť pri dodaní terminálov zabezpečená aj softvérová integrácia minimálne pre čítanie a zapisovanie dát z/do kariet typu Mifare Classic a Mifare DESfire. To znamená, dátová komunikácia medzi terminálom a označovačom musí byť kompatibilná a spoľahlivá. V tomto smere musí byť rozšírený aj softvér a firmvér označovačov cestovných lístkov, aby boli zabezpečené všetky funkcie potrebné na čítanie a zapisovanie kariet typu Mifare Classic a Mifare DESfire.

V rámci dodania terminálov pre platobné karty sa dodávateľ zaväzuje byť plne súčinný pri budúcom zavádzaní platieb platobnými kartami na podmienky Dopravného podniku mesta Žiliny s.r.o., pričom zodpovedá za vytvorenie funkčného a stabilného platobného systému prostredníctvom terminálov pre platby platobnými kartami a akceptovanie platby platobnou kartou pri nákupe cestovného lístka.

Terminály musia byť schopné každú platbu validovať, verifikovať a správne previesť.

Softvér platobného terminálu musí umožňovať nákup viacerých cestovných lístkov na jednu platbu bezkontaktnou platobnou kartou.

Verifikácia nákupu cestovného lístka musí byť signalizovaná na displej označovača. Fyzická tlač dokladu sa nepožaduje. Daňový doklad k platbám vykonaným prostredníctvom platobných kariet musí byť možné vytlačiť zo špeciálneho webového portálu vytvoreného úspešným navrhovateľom (budúcim predávajúcim).

Terminál musí byť fyzicky vyhotovený tak, aby spĺňal štandard stupňa ochrany voči vibráciám min. IK10. Rozsah prevádzkovej teploty terminálu sa požaduje min. od -20 °C až +50 °C.

Pre funkčnú implementáciu terminálu platobných kariet obstarávateľ odporúča absolvovať fyzickú vizuálnu obhliadku súčasne používaného označovača cestovných lístkov.

Súčasťou dodávky terminálov musia byť všetky súvisiace montážne, inštalačné a konfiguračné práce potrebné na uvedenie systému do funkčnej prevádzky a to vrátane EÚ vyhlásenia o zhode.

**Položka č. 11 Overovacie prenosné terminály (15 ks)**

Overovací prenosný terminál musí spĺňať minimálne tieto funkcie:

* verifikácia bezkontaktných čipových kariet DPMŽ - Mifare Classic a Mifare DESfire,
* poskytovanie informácií o kúpených cestovných lístkov: počte a type, mieste nákupu (číslo vozidla, číslo linky, číslo spoja), dátume a čase, celkovej výšky platby,
* sprístupnenie funkcií terminálu až po prihlásení oprávnenej osoby prostredníctvom elektronického magnetického kľúča alebo čipovej karty alebo PIN-u,
* bezdrôtová komunikácia so súčasne prevádzkovaným palubným počítačom,
* získavanie informácií o platnosti, neplatnosti a zablokovaní čipovej   
   karty typu Mifare Classic a Mifare DESfire,
* hardvérová a softvérová predpríprava pre akceptáciu platieb a tlač papierového potvrdenia o platbách platobnou kartou v prípade úhrady sankcie,
* hardvérová a softvérová predpríprava pre verifikáciu uskutočnených platieb bezkontaktnými platobnými kartami spoločností MasterCard a VISA,
* akustické hlásenie všetkých prvkov kontroly.

Minimálne technické parametre overovacieho prenosného terminálu:

* bezpečnostné štandardy a certifikáty: PCI-PTS x a 3.x,
* počet slotov pre moduly SAM: min. 2,
* konektivita: Wi-Fi a Bluetooth so zabezpečením prenosu dát min. WPA2   
   a šifrovaním AES, GSM (2G/3G), microUSB,
* veľkosť uhlopriečky displeja: min. 2,5“,
* rýchlosť tlače papierového potvrdenia o platbe: min. 30 riadkov za sekundu,
* batériové napájanie s výdržou min. 10 hodín nepretržitej prevádzky   
   s možnosťou dobíjania v dokovacej stanici,
* prevádzková teplota: -10 °C až +40 °C,
* maximálne rozmery: 170 x 100 x 60 mm,
* stupeň krytia ochrany: min. IP54.

Súčasťou dodávky overovacích prenosných terminálov musia byť všetky súvisiace konfiguračné práce potrebné na uvedenie systému do funkčnej prevádzky v súlade s tarifnými podmienkami DPMŽ vrátane EÚ vyhlásenia o zhode.

-----------------------------------------------------------------------------------------------------------------

**Doplňujúce informácie**

Po uzavretí Kúpnej zmluvy s úspešným navrhovateľom, t.j. s budúcim Predávajúcim, neoddeliteľnou súčasťou dodávky (zahrnuté v celkovej cene za dodávané tovary) bude:

1. preprava predmetu zmluvy na miesto dodania (sídlo kupujúceho),
2. inštalácia, montáž a uvedenie predmetu zmluvy do funkčnej prevádzky,
3. testovacia prevádzka v rozsahu 30 kalendárnych dní (po dodaní všetkých tovarov podľa Prílohy č. 1 Kúpnej zmluvy),
4. vykonanie funkčnej skúšky s dĺžkou trvania 7 kalendárnych dní a zdokumentovanie priebehu funkčnej skúšky v protokole o funkčnej skúške celého predmetu zmluvy, pričom ukončenie funkčnej skúšky má v protokole uvedený status „úspešná funkčná skúška“ v príslušnom gramatickom tvare,
5. úplné a včasné odborné zaškolenie personálu kupujúceho (v rozsahu 20 až 25 osôb) a to bez nároku na odmenu,
6. technická dokumentácia (vyhotovená v slovenskom alebo českom jazyku) minimálne v elektronickej forme na dátovom nosiči, týkajúca sa označovačov   
   s príslušenstvom,
7. návod na použitie (vyhotovený v slovenskom alebo českom jazyku) minimálne v elektronickej forme na dátovom nosiči, týkajúci sa:
   1. označovačov s príslušenstvom,
   2. internetového predaja cestovných lístkov,
   3. overovacích prenosných terminálov,
8. katalóg náhradných dielov (vyhotovený v slovenskom alebo českom jazyku)   
   s aktuálnymi objednávacími číslami minimálne v elektronickej forme na dátovom nosiči, týkajúci sa označovačov s príslušenstvom,
9. EÚ vyhlásenia o zhode (dokumenty vyhotovené v listinnej forme   
   v slovenskom jazyku, českom jazyku alebo anglickom jazyku):
   1. označovačov,
   2. obslužných terminálov pre bezkontaktné čipové karty,
   3. overovacích prenosných terminálov,
   4. terminály pre platobné karty.

**Informácia o záručnej dobe**

Na všetky tovary sa bude vzťahovať záručná doba **36 mesiacov** od dátumu kompletného dodania resp. prevzatia všetkých položiek tovarov.

**Použitie ekvivalentov v predloženom návrhu do súťaže**

V každom prípade, kde sú uvedené špecifikácie navrhovaných výrobkov, materiálov alebo zariadení (prípadne je použitý odkaz na konkrétnu značku, resp. výrobcu, pokiaľ nebolo možné predmet zákazky alebo jeho súčasť opísať dostatočne presne a zrozumiteľne a kde nie je zároveň uvedený odkaz vo forme slovného spojenia „alebo ekvivalentný“) platí, že **môže byť ponúknutý a bude akceptovaný aj iný ekvivalentný výrobok alebo materiál**, ak má porovnateľné kvalitatívne alebo výkonnostné charakteristiky ako tie, ktoré uviedol vyhlasovateľ súťaže.

Ak by navrhovateľ vyhodnotil, že týmto opisom by dochádzalo k znevýhodneniu alebo k vylúčeniu určitých navrhovateľov alebo výrobkov, alebo že tento predmet súťaže nie je opísaný dostatočne presne a zrozumiteľne, tak vo svojom návrhu môže navrhovateľ ponúknuť tovar plne funkčne ekvivalentný, ktorý spĺňa kvalitatívne požiadavky na rovnakej a/alebo vyššej úrovni, ako je uvedené v tejto Výzve na súťaž, túto skutočnosť však musí preukázať navrhovateľ. **Ponúknutý ekvivalent tovaru nesmie znemožniť, resp. obmedziť funkcionalitu celého systému, ktorý pozostáva z obstarávaných tovarov a ktorý predstavuje funkčný celok.**

**Upozornenie pre navrhovateľov**

Vyhlasovateľ vyžaduje kompatibilitu ponúknutých zariadení tarifno-informačného systému s existujúcimi rozhraniami používanými v Dopravnom podniku mesta Žiliny s.r.o., Kvačalova 2, 011 40 Žilina.

Na účely vzájomnej komunikácie zariadení tarifno-informačného systému musia byť prípadné modifikácie interfejsov, resp. rozhraní súčasťou riešenia dodávateľa a to v cene dodávky.

**Prístup navrhovateľov ku komunikačným protokolom**

Vyhlasovateľ informuje navrhovateľov, že má k dispozícii:

* 1. *komunikačný protokol medzi označovačom cestovných lístkov a palubným počítačom prevádzkovaným Nadobúdateľom,*
  2. *komunikačný protokol medzi označovačom cestovných lístkov a bezkontaktnou čipovou kartou MiFare,*
  3. *komunikačný protokol medzi palubným počítačom a komunikačným serverom (obojsmerná výmena údajov za účelom ich poskytnutia pre*

*elektronický obchod).*

Tieto informácie majú podľa vyhlasovateľa charakter ako dôverné informácie resp. **informácie osobitne citlivej povahy**, ktoré si vyžadujú primeraný stupeň ochrany pri ich prenose a poskytovaní ďalším stranám, nakoľko by mohlo byť ohrozené zabezpečenie celého systému prevádzkovania mestskej hromadnej dopravy v meste Žilina. Z týchto dôvodov vyhlasovateľ rozhodol, že na účely predmetnej súťaže budú tieto informácie obsahom neverejnej prílohy (ako Príloha č. 5 Výzvy).

Vyhlasovateľ tieto informácie vo forme neverejnej Prílohy č. 5 poskytne a sprístupní bezodplatne tým potenciálnym navrhovateľom, ktorý o to písomne požiadajú za dodržania nasledovného postupu:

1)navrhovateľ vyplní a podpisom potvrdí *Žiadosť o poskytnutie/sprístupne-nie obsahu neverejnej Prílohy č. 5 Výzvy na obchodnú verejnú Doplnenie komponentov na validáciu cestovných dokladov a systému bezhotovostného predaja*, ktorá sa nachádza ako   
 Príloha č. 7 Výzvy;

2)navrhovateľ vyplní a podpisom potvrdí Zmluvu o mlčanlivosti a ochrane dôverných informácií (NDA) (Príloha č. 6 Výzvy) v počte 4 ks (t.j. 2 ks pre každú zmluvnú stranu);

3)k žiadosti navrhovateľ pripojí 4 ks zmluvy a tieto dokumenty **v listinnej forme**  **doručí** poštovou prepravou alebo kuriérskou službou na adresu sídla vyhlasovateľa súťaže (pri osobnom doručení na podateľňu vyhlasovateľa v čase: pondelok – piatok, t.j. v pracovné dni od 8,00 do 14,00 hod. SEČ);

4)vyhlasovateľ na základe doručenej žiadosti bezodkladne (najneskôr však šesť dní pred uplynutím lehoty na predkladanie návrhov do súťaže) poskytne požadované informácie neverejnej Prílohy č. 2 žiadateľovi a to iba v elektronickej forme na dátovom nosiči CD, pričom spolu s týmito informáciami bude žiadateľovi poštovou prepravou alebo kuriérskou službou doručená vyhlasovateľom potvrdená Zmluva o mlčanlivosti v počte 2 ks;

5)ak by hrozilo, že neverejná Príloha č. 2 spolu s 2 ks Zmluvy o mlčanlivosti nebude doručená žiadateľovi, t.j. (prijímateľovi) aspoň šesť dní pred uplynutím lehoty na predkladanie návrhov do súťaže, vyhlasovateľ primerane zmení (posunie) lehotu na predkladanie návrhov do súťaže. O posunutí lehoty bude vyhlasovateľ súťaže informovať na svojom webovom sídle pri predmetnej súťaži v sekcii verejné obstarávanie/obchodné verejné súťaže.

**III. Obsah návrhu**

Navrhovateľ je povinný predložiť nasledovné dokumenty v listinnej forme (ak nižšie nie je uvedené inak):

**1)Identifikačné údaje navrhovateľa** (navrhovateľ predkladá vyplnenú **Prílohu č. 9** tejto Výzvy).

Tento dokladbudevyhotovený ako originál, alebo ako jeho úradne overená kópia - podpísaný navrhovateľom, t.j. štatutárnym orgánom alebo osobou oprávnenou navrhovateľom konať v mene navrhovateľa.

**2)Návrh na plnenie kritérií** (navrhovateľ predkladá vyplnenú **Prílohu č. 2** tejto Výzvy). Údaj o cene za predmet súťaže uvedený v návrhu na plnenie kritérií nesmie byť v rozpore s údajom o cene, ktorý je uvedený v návrhu Kúpnej zmluvy s prílohami.

Tento dokladbudevyhotovený ako originál, alebo ako jeho úradne overená kópia - podpísaný navrhovateľom, t.j. štatutárnym orgánom alebo osobou oprávnenou navrhovateľom konať v mene navrhovateľa.

V závere návrhu Kúpnej zmluvy (Príloha č. 8 tejto Výzvy) je uvedený zoznam príloh ku Kúpnej zmluve. Nakoľko číslovanie a obsah príloh Kúpnej zmluvy (č. 1-4) je totožný s číslovaním a obsahom príloh (č. 1-4) Výzvy je postačujúce, aby navrhovateľ predkladal tieto prílohy č. 1-4 vo svojom návrhu do súťaže iba v jednom vyhotovení, t.j. nie duplicitne.

**3)Návrh Kúpnej zmluvy** (navrhovateľ predkladá vyplnenú **Prílohu č. 8** tejto Výzvy).

Vyhlasovateľ súťaže v Prílohe č. 8 uvádza obchodno-zmluvné podmienky vo forme návrhu Kúpnej zmluvy. Kúpna zmluva bude uzavretá podľa § 409 a nasl. zákona č. 513/1991 Zb. (Obchodný zákonník v znení neskorších predpisov).

Navrhovateľ vypracuje a predkladá tento návrh v počte 1 ks, potvrdený štatutárnym orgánom navrhovateľa v súlade s dokladom o oprávnení podnikať, resp. osobou oprávnenou navrhovateľom konať v mene navrhovateľa. Obchodno-zmluvné podmienky, ktoré vyhlasovateľ uvádza v návrhu Kúpnej zmluvy sú záväzné a navrhovateľ je povinný ich použiť vo svojom predkladanom návrhu Kúpnej zmluvy, pričom nie je povolené ich meniť.

V závere návrhu Kúpnej zmluvy je uvedený zoznam príloh ku Kúpnej zmluve. Nakoľko číslovanie a obsah príloh Kúpnej zmluvy (č. 1-4) je totožný s číslovaním a obsahom príloh (č. 1-4) Výzvy je postačujúce, aby navrhovateľ predkladal tieto prílohy č. 1-4 vo svojom návrhu do súťaže iba v jednom vyhotovení, t.j. nie duplicitne.

**4)Cenník tovarov** (navrhovateľ predkladá vyplnenú **Prílohu č. 1** tejto Výzvy). Táto príloha je dostupná aj vo formáte EXCEL na webovom sídle vyhlasovateľa súťaže pri predmetnej súťaži na adrese: <http://www.dpmz.sk/obchodne-verejne-sutaze/>

Prílohu navrhovateľ vyplní podľa predtlače, t.j. uvedie k jednotlivým tovarom ceny zaokrúhlené na dve desatinné miesta a uvedie splnenie požiadavky špecifikácie navrhovateľom uvedením možnosti ÁNO prípadne NIE. V závere tabuľky cenníka navrhovateľ uvedie cenu spolu v EUR bez DPH. Každý navrhovateľ predkladá tento dokument v listinnej forme. Tento dokladbudevyhotovený ako originál, alebo ako jeho úradne overená kópia - podpísaný navrhovateľom, t.j. štatutárnym orgánom alebo osobou oprávnenou navrhovateľom konať v mene navrhovateľa.

Navrhovateľ predkladá Prílohu č. 1 vo svojom návrhu tiež ako súbor vo formáte EXCEL v elektronickej forme na dátovom nosiči CD.

**5)Čestné vyhlásenie** (navrhovateľ predkladá vyplnenú **Prílohu č. 10** tejto Výzvy). V tomto čestnom vyhlásení navrhovateľ vyhlasuje, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov).

Tento dokladbudevyhotovený ako originál, alebo ako jeho úradne overená kópia - podpísaný navrhovateľom, t.j. štatutárnym orgánom alebo osobou oprávnenou navrhovateľom konať v mene navrhovateľa.

Tento doklad nemusí predkladať subjekt/navrhovateľ, ktorý je zapísaný v Zozname hospodárskych subjektov, ktorý vedie Úrad pre verejné obstarávanie (v Slovenskej republike) a to v prípade, ak zo zápisu v Zozname hospodárskych subjektov vyplýva, že tento subjekt má splnenie podmienky účasti podľa § 32 ods. 1 písm. f) vyššie cit. zákona platne zapísané v tomto zozname. Uvedené overí vyhlasovateľ súťaže náhľadom do Zoznamu hospodárskych subjektov.

**6)Doklad o oprávnení dodávať tovar**, ktorý je predmetom tejto súťaže. Z tohto dokladu musí vyplývať, že navrhovateľ je oprávnený dodávať tovar, ktorý je predmetom tejto súťaže. Týmto dokladom môže byť výpis z obchodného alebo živnostenského registra prípadne ekvivalentného registra v štáte sídla navrhovateľa. Vyžaduje sa predloženie aktuálne platného dokladu v originálnom vyhotovení resp. jeho úradne overená kópia (ak sa jedná o doklad vyhotovený v cudzom jazyku, uplatní sa postup podľa bodu IV. tejto výzvy).

Tento doklad nemusí predkladať subjekt/navrhovateľ, ktorý je zapísaný v Zozname hospodárskych subjektov, ktorý vedie Úrad pre verejné obstarávanie (v Slovenskej republike) a to v prípade, ak zo zápisu v Zozname hospodárskych subjektov vyplýva, že tento subjekt má splnenie podmienky účasti podľa § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov platne zapísané v tomto zozname. Uvedené overí vyhlasovateľ súťaže náhľadom do Zoznamu hospodárskych subjektov.

Tento doklad nemusí predkladať subjekt/navrhovateľ so sídlom v Slovenskej republike, nakoľko skutočnosti týkajúce sa oprávnenia dodávať tovar, ktorý je predmetom tejto súťaže si vyhlasovateľ overí v príslušnom informačnom systéme verejnej správy (v zmysle zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov; - zákon proti byrokracii).

**7)Zoznam subdodávateľov** (navrhovateľ predkladá vyplnenú **Prílohu č. 11** tejto Výzvy). Vyhlasovateľ vyžaduje od navrhovateľov predložiť doklad – t.j. vyplnenú Prílohu č. 11 a uviesť v nej navrhovaných subdodávateľov, predmety subdodávok a uviesť podiel plnenia predmetu Kúpnej zmluvy, ktorý má navrhovateľ v úmysle zadať subdodávateľom. Od subdodávateľov uvedených v zozname subdodávateľov sa nevyžaduje predloženie dokladov podľa bodu III.5) a III.6) tejto Výzvy.

V návrhu Kúpnej zmluvy (Príloha č. 8 tejto Výzvy) sa nachádza Článok IX. Subdodávatelia, kde v odseku IX.4 uvedie iba úspešný navrhovateľ údaje o subdodávateľoch, ktorým bude skutočne zadaný podiel z plnenia Kúpnej zmluvy). Predávajúci toto uvedie pri podpise zmluvy, resp. v čase jej uzavretia, ak je relevantné.

Vyhlasovateľ upozorňuje, že zoznam subdodávateľov predkladá do súťaže každý navrhovateľ a to bez ohľadu na to, či bude alebo nebude využívať subdodávateľov pri plnení Kúpnej zmluvy. Pri vypĺňaní Prílohy č. 11 navrhovateľ postupuje podľa predtlače v tabuľke.

Tento dokladbudevyhotovený ako originál, alebo ako jeho úradne overená kópia - podpísaný navrhovateľom, t.j. štatutárnym orgánom alebo osobou oprávnenou navrhovateľom konať v mene navrhovateľa.

**8)Zoznam dodávok tovaru –** Vyhlasovateľ súťaže požaduje od navrhovateľa predloženie zoznamu dodávok tovaru. Tento zoznam bude vyhotovený ako originál, alebo ako jeho úradne overená kópia - podpísaný navrhovateľom, t.j. štatutárnym orgánom alebo osobou oprávnenou navrhovateľom konať v mene navrhovateľa a bude obsahovať údaje za predchádzajúce tri roky od vyhlásenia obchodnej verejnej súťaže na webovom sídle vyhlasovateľa - s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní (zákon NR SR č. 343/2015 Z. z.).

V tomto zozname dodávok tovaru musia byť obsiahnuté zariadenia na validáciu cestovných dokladov a systému bezhotovostného predaja v oblasti prevádzkovania verejnej osobnej dopravy, ktoré sú súčasťou plne funkčného komplexného systému integrovaného do reálnej prevádzky. Tento systém musí obsahovať minimálne nasledujúce kľúčové komponenty:

a)označovače alebo iné zariadenia s integrovanou čítačkou elektronických cestovných lístkov vo forme elektronického nosiča – bezkontaktnej čipovej karty – spĺňajúcej normu ISO 14443, pričom za uvedené obdobie táto dodávka/ky obsahovali spolu min. 100 ks takýchto zariadení;

b)elektronický obchod (e-shop) na predaj elektronických cestovných lístkov;

c)terminály pre platobné karty, resp. zariadenia, ktorých súčasťou boli terminály pre platobné karty (napr. označovače cestovných lístkov, zariadenia na revíziu cestovných dokladov apod.), pričom za uvedené obdobie táto dodávka/ky obsahovala spolu min. 50 ks takýchto zariadení.

Vyhlasovateľ súťaže nedáva k dispozícii zoznam dodávok tovaru ako samostatnú prílohu na vyplnenie. Tento zoznam dodávok tovaru vyhotoví navrhovateľ. Navrhovateľ môže predmetný zoznam dodávok tovaru predložiť napr. vo forme prehľadnej tabuľky, z ktorej bude jednoznačne vyplývať: kto bol odberateľom konkrétnej dodávky tovaru (identifikačné údaje subjektu), aký bol predmet dodávky tovaru /v nadväznosti na vyššie požadované body a) až f) /, v akej cene v EUR bez DPH bola táto dodávka, mesiac a rok, kedy bola dodávka tovaru dodaná odberateľovi. V tabuľke je potrebné tiež uviesť meno, priezvisko a e-mailovú adresu kontaktnej osoby odberateľa, u ktorej si môže vyhlasovateľ súťaže v prípade potreby overiť poskytnuté údaje uvádzané navrhovateľom.

**9)Reklamačný poriadok -** Vyhlasovateľ dáva k dispozícii **Prílohu č. 4** s názvom Reklamačný poriadok. Obsah tohto dokumentu vyhotoví navrhovateľ a to tak, aby po obsahovej stránke nebol v rozpore so znením tejto Výzvy a so samotným znením predkladaného návrhu Kúpnej zmluvy. Do Prílohy č. 4, ktorá sa nachádza v editovateľnom formáte WORD, zverejnené na webovom sídle vyhlasovateľa pri predmetnej súťaži na adrese:

http://www.dpmz.sk/obchodne-verejne-sutaze/, navrhovateľ vloží svoje znenie reklamačného poriadku a tento dokument predloží ako súčasť návrhu do súťaže.

Reklamačný poriadok nesmie byť v rozpore s platnou legislatívou Slovenskej republiky.

Tento dokladbudevyhotovený ako originál, alebo ako jeho úradne overená kópia - podpísaný navrhovateľom, t.j. štatutárnym orgánom alebo osobou oprávnenou navrhovateľom konať v mene navrhovateľa.

V závere návrhu Kúpnej zmluvy (Príloha č. 8 tejto Výzvy) je uvedený zoznam príloh ku Kúpnej zmluve. Nakoľko číslovanie a obsah príloh Kúpnej zmluvy (č. 1-4) je totožný s číslovaním a obsahom príloh (č. 1-4) Výzvy je postačujúce, aby navrhovateľ predkladal tieto prílohy č. 1-4 vo svojom návrhu do súťaže iba v jednom vyhotovení, t.j. nie duplicitne.

**10)Skladba vozidlového parku pre účel osadenia označovačov**

Vyhlasovateľ dáva k dispozícii **Prílohu č. 3** Skladba vozidlového parku pre účel osadenia označovačov – podrobný rozpis. S obsahom tejto prílohy sa navrhovateľ oboznámi a tento dokument vyhotovený ako originál, alebo ako jeho úradne overená kópia - podpísaný navrhovateľom, t.j. štatutárnym orgánom alebo osobou oprávnenou navrhovateľom konať v mene navrhovateľa predloží ako súčasť dokumentácie svojho návrhu predkladaného do súťaže.

V závere návrhu Kúpnej zmluvy (Príloha č. 8 tejto Výzvy) je uvedený zoznam príloh ku Kúpnej zmluve. Nakoľko číslovanie a obsah príloh Kúpnej zmluvy (č. 1-4) je totožný s číslovaním a obsahom príloh (č. 1-4) Výzvy je postačujúce, aby navrhovateľ predkladal tieto prílohy č. 1-4 vo svojom návrhu do súťaže iba v jednom vyhotovení, t.j. nie duplicitne.

**11)Čestné vyhlásenie navrhovateľa o oboznámení sa s podmienkami obchodnej verejnej súťaže -** Vyhlasovateľ dáva k dispozícii **Prílohu č. 12** Čestné vyhlásenie navrhovateľa o oboznámení sa s podmienkami obchodnej verejnej súťaže. S obsahom tejto prílohy sa navrhovateľ oboznámi a tento dokument vyhotovený ako originál, alebo ako jeho úradne overená kópia - podpísaný navrhovateľom, t.j. štatutárnym orgánom alebo osobou oprávnenou navrhovateľom konať v mene navrhovateľa predloží ako súčasť dokumentácie svojho návrhu predkladaného do súťaže.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Informácia k podpisovaniu dokumentov predkladaných v návrhu:**

Dokumenty predkladané do tejto súťaže podpisuje za navrhovateľa zástupca/covia štatutárneho orgánu navrhovateľa, ktorí sú na tieto úkony oprávnení v zmysle informácií uvedených v obchodnom registri, živnostenskom registri alebo ekvivalentnom registri v štáte sídla navrhovateľa. Ak oprávnení zástupca/covia štatutárneho orgánu písomne splnomocnia osobu na účely podpisovania dokumentov predkladaných do súťaže, alebo napr. okrem iného aj na podpísanie zmluvy, musí byť takéto splnomocnenie priložené k návrhu, ktorý predkladá navrhovateľ do súťaže. Zo splnomocnenia musí byť jednoznačne jasné, na aké úkony oprávnený štatutárny zástupca resp. zástupcovia splnomocnili konkrétnu osobu. Splnomocnenie musí mať úradne overené podpisy a predkladá sa ako originál alebo ako úradne overená kópia.

**Informácia k zábezpeke:** v tejto súťaži sa od navrhovateľov nevyžaduje zloženie zábezpeky.

**Doplňujúce informácie:**

Do vyhodnotenia na základe hodnotiaceho kritéria budú zaradené iba tie návrhy, ktoré obsahujú všetky požadované doklady a informácie uvedené v bode III. Obsah návrhu.

**IV. Jazyk a komunikácia**

Návrh kúpnej zmluvy a tiež ostatné dokumenty predložené do súťaže musia byť vyhotovené v štátnom jazyku, t.j. v slovenskom jazyku. Navrhovatelia so sídlom mimo územia Slovenskej republiky predložia dokumenty v pôvodnom jazyku ako aj ich úradný slovenský preklad. Výnimka platí pre dokumenty písané v českom jazyku.Tieto sú plne akceptované. Rovnako akceptovaný je aj úradný preklad dokumentov z pôvodného jazyka do českého jazyka.

**Forma komunikácie a spôsob výmeny informácií:**

-vysvetľovanie informácií uvedených vo Výzve a týkajúcich sa predmetu súťaže: e-mailom na adresu: peter.durkovsky@dpmz.sk;

-predkladanie návrhov do súťaže: **iba v listinnej forme na adresu vyhlasovateľa súťaže v bode I. Výzvy (poštou, kuriérom, alebo osobným doručením na podateľňu vyhlasovateľa v pracovných dňoch pondelok – piatok, od 08:00 do 14:00 hod.);**

-vysvetľovanie informácií uvedených v dokumentoch navrhovateľa (ak bude relevantné): e-mailom;

-doručenie informácie o výsledku vyhodnotenia súťaže na adresu navrhovateľov: e-mailom a listinne poštou na adresy všetkých navrhovateľov;

-oznámenie o vylúčení zo súťaže: : e-mailom a listinne poštou na adresu navrhovateľa;

-oznámenie o posunutí lehôt v súťaži: e-mailom;

-prístup navrhovateľov ku komunikačným protokolom: podľa postupu, ktorý je uvedený v bode II. tejto Výzvy;

-komunikácia v ostatných veciach: písomná a to e-mailom a/alebo listinnou formou.

**V. Kritériá vyhodnotenia návrhov predložených do súťaže**

Vyhlasovateľ bude vyhodnocovať návrhy predložené navrhovateľmi do súťaže na základe najnižšej ceny.

Návrhy sa budú vyhodnocovať na základe nasledovného kritéria, ktorým je najnižšia **cena spolu v EUR bez DPH za predmet súťaže**.

Návrhy predložené do súťaže sa zoradia podľa celkovej výšky cien za predmet súťaže ponúknutých jednotlivými navrhovateľmi od najnižšej ceny po najvyššiu cenu. Úspešným navrhovateľom (t.j. navrhovateľom na prvom mieste v poradí) sa stane ten navrhovateľ, ktorý uviedol vo svojom návrhu v porovnaní s ostatnými návrhmi najnižšiu cenu spolu za predmet súťaže v EUR bez DPH. Ako navrhovateľ na druhom mieste v poradí bude vyhodnotený navrhovateľ, ktorý predloží na predmet súťaže druhú najnižšiu cenu. Ostatným navrhovateľom bude priradené umiestnenie v poradí obdobným spôsobom (vzostupne) a to podľa výšky ponúknutej ceny za predmet súťaže. Navrhovatelia, ktorí sa umiestnia na druhom a ďalších miestach v poradí, budú vyhodnotení ako neúspešní navrhovatelia. Komisia na vyhodnotenie návrhov predložených do súťaže na základe hodnotiaceho kritéria identifikuje úspešného navrhovateľa a celý priebeh vyhodnotenia zaznamená v Zázname o vyhodnotení obchodnej verejnej súťaže. O výsledku vyhodnotenia ponúk budú všetci navrhovatelia písomne informovaní.

**Pokyny k stanoveniu a uvádzaniu ceny:**

Cena za predmet súťaže musí byť stanovená v zmysle zákona Národnej Rady Slovenskej republiky (NR SR) č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.

Vyhlasovateľ súťaže je platiteľom dane z pridanej hodnoty (DPH) podľa legislatívy Slovenskej republiky.

Navrhovateľ uvádza ceny v dokumentoch návrhu zaokrúhlené na dve desatinné miesta.

**Použitie elektronickej aukcie: nie**

**VI. Spôsob a miesto podávania návrhov**

**1)Miesto doručenia návrhov**  
Dopravný podnik mesta Žiliny s.r.o., Kvačalova 2, 011 40 Žilina,

**2)Formálne náležitosti podávania návrhov**

Navrhovateľ predloží listinný návrh do súťaže písomne v samostatnom uzavretom obale, ktorý musí obsahovať nasledovné údaje:

* adresu vyhlasovateľa: Dopravný podnik mesta Žiliny s.r.o., Kvačalova 2, 011 40 Žilina
* obchodné meno, adresu navrhovateľa
* označenie obalu: „**OBCHODNÁ VEREJNÁ SÚŤAŽ - NEOTVÁRAŤ**"
* označenie predmetu súťaže: ***„Doplnenie komponentov na validáciu cestovných dokladov a systému bezhotovostného predaja.“***

**3)Spôsob doručenia návrhov akceptovaný vyhlasovateľom**

* poštovou prepravou
* kuriérskou službou alebo ekvivalentnou doručovateľskou službou
* doručenie ponuky osobne na podateľňu vyhlasovateľa súťaže, 1. poschodie, v pracovné dni pondelok až piatok, v čase od 8,00 do 14,00 hod.

Pri zásielkach doručených poštovou prepravou, prípadne kuriérskou službou alebo ekvivalentnou doručovateľskou službou, je rozhodujúci moment fyzického doručenia návrhu do dispozičnej sféry vyhlasovateľa.

**VII. Lehota na predkladanie návrhov**

**Termín do 20.03.2020 v čase do 14,00 hod.**

Návrhy predložené po lehote na predkladanie návrhov nebude možné zahrnúť do obchodnej verejnej súťaže. Predložené návrhy nemožno odvolať po uplynutí lehoty na predkladanie návrhov.

**VIII. Komisia na otváranie a vyhodnotenie návrhov predložených do súťaže**

Vyhlasovateľ súťaže zriadi komisiu na otváranie a vyhodnotenie návrhov predložených do súťaže. Úkony a procesy súvisiace s otváraním a vyhodnotením návrhov predložených do súťaže komisia zaznamená v príslušnej dokumentácii (záznam z vyhodnotenia obchodnej verejnej súťaže).

**IX. Otváranie návrhov predložených do súťaže**

Otváranie obálok s návrhmi predloženými do súťaže je neverejné a po uplynutí lehoty na predkladanie návrhov do súťaže ho vykoná zriadená komisia na otváranie a vyhodnotenie návrhov predložených do obchodnej verejnej súťaže.

**X. Vyhodnotenie návrhov predložených do súťaže**

Komisia doručené návrhy vyhodnotí, či navrhovateľ splnil podmienky/požiadavky stanovené vyhlasovateľom na predmet súťaže a či navrhovateľ predložil všetky doklady požadované vyhlasovateľom vo Výzve. V prípade, že navrhovateľ splnil všetky stanovené podmienky/požiadavky vo Výzve a predložil všetky požadované doklady, bude jeho navrhnutá cena za predmet súťaže vyhodnocovaná na základe hodnotiaceho kritéria (bližšie viď bod V. tejto Výzvy). Stanovené bude umiestnenie navrhovateľov v poradí a určený bude úspešný navrhovateľ. Ak počas vyhodnotenia návrhov bude relevantné, vyhlasovateľ súťaže požiada navrhovateľa o vysvetlenie návrhu a určí primeranú lehotu na doručenie vysvetlenia.

Vyhlasovateľ bezodkladne po vyhodnotení návrhov oznámi informáciu o výsledku vyhodnotenia každému navrhovateľovi, ktorý predložil návrh do súťaže a informáciu o výsledku vyhodnotenia súčasne zverejní na svojom webovom sídle pri konkrétnej obchodnej verejnej súťaži. Komisia zdokumentuje priebeh obchodnej verejnej súťaže a Záznam z vyhodnotenia uchováva vyhlasovateľ ako interný dokument v dokumentácii z realizovanej súťaže.

Vyhlasovateľ súťaže predpokladá uzavretie Kúpnej zmluvy s úspešným navrhovateľom do 30.04.2020.

**XI.   Obhliadka miesta dodania predmetu súťaže**

Vyhlasovateľ súťaže nepredpokladá realizovanie obhliadky miesta dodania predmetu súťaže. V prípade záujmu o obhliadku zo strany hospodárskych subjektov obstarávateľ zrealizuje obhliadku. Prípadný záujem o realizovanie obhliadky je potrebné nahlásiť e-mailom na adresu: [peter.durkovsky@dpmz.sk](mailto:peter.durkovsky@dpmz.sk) v termíne do 12.03.2020. Dňa 13.03.2020 bude záujemcom o obhliadku oznámený termín konania obhliadky. Ak bude relevantné, primerane bude upravená lehota na predkladanie návrhov do súťaže.

**XII. Lehota na vysvetľovanie informácií vo Výzve**

Navrhovateľ môže požiadať vyhlasovateľa o písomné vysvetlenie podmienok zahrnutia návrhu do súťaže a to v termíne do 12.03.2020, e-mailom na adresu [peter.durkovsky@dpmz.sk](mailto:peter.durkovsky@dpmz.sk).

Odpoveď bude doručená e-mailom najneskôr do 13.03.2020 (vrátane tohto dňa). Otázka a odpoveď a tiež prípadné zmeny a doplnenia Výzvy budú zverejnené na webovom sídle vyhlasovateľa v sekcii verejné obstarávanie/obchodné verejné súťaže pri predmetnej súťaži. V zmysle transparentnosti budú tieto informácie poskytnuté všetkým známym záujemcom/navrhovateľom.

**XIII. Vyhradené práva vyhlasovateľa obchodnej verejnej súťaže**

**1)**Zmeniť podmienky obchodnej verejnej súťaže alebo túto súťaž zrušiť v akejkoľvek fáze/etape od jej vyhlásenia po uzavretie Kúpnej zmluvy s úspešným navrhovateľom a to aj bez uvedenia dôvodu.

**2)**Zrušiť obchodnú verejnú súťaž, ak ani jeden návrh nezodpovedá súťažným podmienkam.

**3)**Zrušiť obchodnú verejnú súťaž v prípade, že sa podstatne zmenili okolnosti, za ktorých bola vyhlásená a nebolo možné ich predvídať.

**4)**Neprijať žiaden z návrhov v prípade doručenia návrhov s neúmerne vysokou cenou, ktorú vyhlasovateľ nemôže akceptovať alebo z iného dôvodu nevyhovujú.

**5)**V prípade, že navrhovateľ, ktorého návrh vyhlasovateľ vyhodnotil ako úspešný z predložených návrhov, z akéhokoľvek dôvodu odmietne uzavretie zmluvného vzťahu v lehote na uzavretie zmluvy (ak je stanovená), o čom písomne (listinnou formou) upovedomí vyhlasovateľa v lehote na uzavretie zmluvy, vyzve vyhlasovateľ na uzavretie zmluvného vzťahu navrhovateľa, ktorého návrh bol vyhodnotený ako druhý v poradí.

**6)**V nadväznosti na výšku zmluvnej ceny v EUR vyhlasovateľ overí, či je úspešný navrhovateľ najneskôr pred uzavretím Kúpnej zmluvy zapísaný v Registri partnerov verejného sektora podľa platnej legislatívy Slovenskej republiky.

*Upozornenie:*

* Navrhovatelia momentom predloženia svojho návrhu vyhlasovateľovi súťaže akceptujú bez výhrad všetky podmienky a požiadavky vyhlasovateľa uvedené vo Výzve. Od navrhovateľa sa vyžaduje splnenie všetkých formálnych a obsahových náležitostí určených v tejto Výzve. Navrhovatelia zodpovedajú za správnosť a platnosť údajov v dokladoch, ktoré predkladajú do súťaže. V prípade, ak vyhlasovateľ súťaže zistí zo strany navrhovateľa porušenie alebo nesplnenie podmienok/požiadaviek uvedených v tejto Výzve, je vyhlasovateľ súťaže oprávnený takéhoto navrhovateľa vylúčiť zo súťaže.
* Navrhovatelia nemajú nárok na náhradu nákladov spojených s účasťou v súťaži.

**XIV. Zoznam príloh**

**Zoznam príloh:**

Príloha č. 1: Cenník tovarov

Príloha č. 2: Návrh na plnenie kritérií

Príloha č. 3: Skladba vozidlového parku pre účel osadenia označovačov – podrobný rozpis

Príloha č. 4: Reklamačný poriadok

Príloha č. 5: Neverejná príloha Výzvy na obchodnú verejnú súťaž

Príloha č. 6: Zmluva o mlčanlivosti a ochrane dôverných informácií (NDA)

Príloha č. 7: Žiadosť o poskytnutie/sprístupnenie obsahu neverejnej Prílohy č. 5

Príloha č. 8: Obchodno-zmluvné podmienky (návrh Kúpnej zmluvy)

Príloha č. 9: Identifikačné údaje navrhovateľa

Príloha č. 10: Čestné vyhlásenie

Príloha č. 11: Zoznam subdodávateľov

Príloha č. 12: Čestné vyhlásenie navrhovateľa o oboznámení sa s podmienkami obchodnej verejnej súťaže

Výzvu vypracoval: Ing. Peter Ďurkovský, odd. verejného obstarávania

V Žiline, 03.03.2020

Výzvu schválil: Ing. Ján Barienčík, PhD., konateľ a riaditeľ

V Žiline, 04.03.2020

**Zverejnenie Výzvy na webovom sídle vyhlasovateľa súťaže:** **V Žiline, 05.03.2020**